Qaçaq Nəbi

Qaçaq Nəbi () — Azərbaycanın xalq qəhrəmanı, XIX əsrin ikinci yarısında Azərbaycanda "Qaçaq Hərəkatı"nın fəal iştirakçısı.

 Həyatı 
Qaçaq Nəbi 1854-cü ildə Zəngəzur qəzasının Aşağı Mollu kəndində (indiki Qubadlı rayonununda) anadan olmuşdur. Bəzi mənbələrə görə o, mənşəcə kürddür, digərlərinə görə isə türkdür. 1896-cı ilin mart ayında Nəbi Kərbəladan dönərkən Türkiyə ilə İran sərhədi arasında olan Larni kəndində rus casusları tərəfindən əvvəlcədən hazırlanmış pusqunun qurbanı olmuşdur. Nəbinin xatirəsi indi də Azərbaycan xalqının qəlbində yaşayır. Onun qəhrəmanlığını əks etdirən dastanlar, nəğmələr, şeirlər söylənilir.

 Ailəsi 
Nəbi Yuxarı Mollu kəndindən olan Həcər xanımla ailə qurmuşdur. Həcər xanım da öz həyat yoldaşı Nəbi ilə çiyin-çiyinə, at belində haqsızlığa qarşı mübarizə aparmışdır.

Nəbinin həyat yoldaşı Həcər xanımla yanaşı baldızı Mehri xanım da bu mübarizədə yaxından iştirak etmişdir.

Qaçaq Nəbinin atası Alı kişi ailəsindəki çətinlikləri nəzərə alaraq onu Aşağı Mollu kəndindəki bir varlıya muzdur verir. Yerli mülkədar kəndlilərin torpaqlarını tutmaq istəyirdi. Nəbi buna dözməyib mülkədara müqavimət göstərir. Bundan sonra qaçaq düşür. Özü kimi narazı kəndlilərdən dəstə düzəldir. Onun dəstəsi Naxçıvan və Zəngəzur qəzalarında qaçaqlıq edir. O, kəndliləri zülümkarlardan müdafiə edirdi. Mülkadarların var dövlətini alaraq kəndlilərə paylayırdı. Arvadı Həcər də Qaçaq Nəbinin silahdaşı idi. Çar hökuməti 20 il qaçaq Nəbini dəstəsini məhv etməyə çalışmışdır. Lakin məqsədinə nail ola bilməmişdi. Sonda 1896-cı ildə martın 12-də satılmış iki xain qəflətən Nəbiyə hücum edərək onu öldürmüşdülər.

Qaçaq Nəbinin ailə üzvləri bunlardır:
 Atası – Alı
 Anası – Mehri
 Qardaşları – Mehdi, Məcid
 Həyat yoldaşı – Həcər
 Uşaqları – Xəlil, Əhməd, Zeynəb, Məhəmməd

 Haqqında 
 Qaçaq Nəbi dastanı, 1938 (Ə.H.Tahirov).
 "Qaçaq Nəbi" dastanı, 1941 (Əhliman Axundov).
 "Qaçaq Nəbi" dastanı, 1961 (Ə.Axundov).
 "Qaçaq Nəbinin tarixi", nəşr: 2011 (Bəhlul Bəhcət).
 "Qaçaq Nəbi" pyesi (Süleyman Rüstəm).

 Filmoqrafiya 
 Qanlı zəmi (film, 1985)

 Mənbə 
 Hacı Nərimanoğlu, "Elin bu günündə gələydin, Nəbi", "Aydınlıq" qəzeti, 1988.
 Hacı Nərimanoğlu, "Yaddaş", "Gənclik" jurnalı, may 1989.
 Hacı Nərimanoğlu, Qubadlısız 16 il, "Nurlan", 2009.
 Bəhlul Bəhcət, Qaçaq Nəbinin tarixi, (vəsiqə və sənədlər üzrə), Bakı, Çıraq, 2011, 288 səh
 "Qaçaq Nəbinin ölümündən 115 il ötür" məqaləsi, "Bütöv Azərbaycan" qəzeti. 16 mart 2011. № 09(97). səh.16.


 İstinadlar 

 Xarici keçidlər 



Kateqoriya:Qaçaqlar
Kateqoriya:Qətl qurbanları